Diari Oficial de la Generalitat Valenciana


Sumari del DOGV 7411, del 26-11-2014 (2014/10507)

RESOLUCIÓ de 14 de novembre de 2014, del conseller de Sanitat, per la qual s'aprova la relació de llocs de treball de naturalesa funcionarial, la gestió de la qual està atribuïda a la Conselleria de Sanitat, i s'adapta a la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7411

Data del DOGV
:   26-11-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/10589


Data del document
:   14-11-2014

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 14 de novembre de 2014, del conseller de Sanitat, per la qual s'aprova la relació de llocs de treball de naturalesa funcionarial, la gestió de la qual està atribuïda a la Conselleria de Sanitat, i s'adapta a la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. [2014/10896]  
Mitjançant la Resolució de 5 de gener de 2009 (DOCV 30.01.2009), del conseller de Sanitat, es va aprovar la relació de llocs de treball (RLT), de naturalesa funcionarial, la gestió de la qual està atribuïda a la Conselleria de Sanitat. Esta resolució contenia les relacions de llocs de treball de diversos col·lectius: salut pública, els servicis centrals i direccions territorials de la Conselleria de Sanitat, la inspecció de servicis sanitaris i els informàtics d'institucions sanitàries. Així mateix, la RLT ordenava els llocs segons la seua adscripció a la Conselleria de Sanitat o l'Agència Valenciana de Salut.  
La publicació de la Llei 10/2010, de 9 de juliol, de la Generalitat, d'ordenació i gestió de la funció pública valenciana (LOGFPV), que configura un nou sistema d'ordenació i classificació dels llocs de treball de naturalesa funcionarial i laboral, i la supressió de l'Agència Valenciana de Salut per la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, fan imprescindible la publicació d'una nova RLT que continga, a més, l'adaptació de la classificació d'estos als nous grups/subgrups de classificació i als cossos/escales i agrupacions professionals funcionarials creades en els annexos III i IV de la LOGFPV. Posteriorment, es procedirà a la integració dels funcionaris de carrera en els seus respectius cossos/escales.  
  
La present resolució ordena els llocs de treball de naturalesa funcionarial de gestió sanitària en tres col·lectius, tots estos adscrits a la Conselleria de Sanitat, una vegada extingida l'Agència Valenciana de Salut:  
  
1. Personal de salut pública  
2. Personal dels servicis centrals i direccions territorials  
3. Personal de la Inspecció de Servicis Sanitaris  
No s'hi inclou el personal informàtic perquè està previst que estos llocs de treball passen a ser de naturalesa estatutària.  
Respecte al procediment seguit per a elaborar la nova RLT, prèviament a la classificació dels llocs en els nous grups/subgrups i en cossos/escales, s'han resolt diversos expedients de modificació de plantilla que han complit principalment dos objectius: aprovar una RLT amb menys diversitat de denominacions de llocs i més coherents amb les funcions que es realitzen actualment ?principalment en l'àmbit de salut pública?, i incorporar els llocs traspassats pel Decret 14/2014, de 28 de gener, del Consell, pel qual s'atribuïx a la Conselleria de Sanitat la gestió dels llocs de treball i del personal de sanitat ambiental.  
  
Per a la classificació dels llocs de treball s'han aplicat les previsions contingudes en la LOGFPV i en el Decret 56/2013, de 3 de maig, del Consell, pel qual s'establixen els criteris generals per a la classificació dels llocs de treball i el procediment d'elaboració i aprovació de les relacions de llocs de treball de l'Administració de la Generalitat.  
  
Els criteris seguits per a la classificació dels llocs han sigut bàsicament els següents: per als llocs la forma de provisió dels quals és la lliure designació (subdireccions generals, direccions de servicis, directors de centre de salut pública i coordinadors de centre de salut pública), es tendix que la provisió siga el més flexible possible dins dels límits legals, permetent que els llocs es proveïsquen, com a mínim, per tots els cossos del subgrup A1 de l'annex III de la LOGFPV. Així mateix, s'ha considerat per a alguns llocs (S: sanitari) l'obertura al personal estatutari, d'acord amb l'article 40.3 de la LOGFPV, i per a altres (W: indistinta/sanitari), la provisió també pel cos superior tècnic d'administració general de l'administració de la Generalitat per les funcions que realitzen.  
Per als llocs la forma de provisió dels quals és el concurs, es classifiquen amb caràcter general en un únic cos/escala i només tenen requisit addicional aquells les funcions dels quals són de prevenció de riscos laborals. Quant als llocs amb funcions de direcció, de manera excepcional es permet la provisió per diverses escales del mateix cos atenent a les funcions que realitzen.  
Finalment, es declaren a amortitzar, per un costat, els llocs del cos de farmacèutic titular, declarats a extingir per la Llei 4/2005, de 17 de juny, de la Generalitat, de Salut Pública de la Comunitat Valenciana, i altres per raons organitzatives, i, d'un altre, aquells llocs que, segons la disposició addicional quarta de la LOGFPV, els seus titulars no poden integrar-se en cap cos/escala dels annexos III i IV de la LOGFPV, bé per no existir cos adequat a les funcions que realitzen (no classificable/NC), bé per no tindre titulació requerida per a integrar-se en el cos corresponent (singular amortitzable/SA).  
Quant a les funcions dels llocs, les encomanades a les subdireccions generals i direccions de servici, se cenyixen a les establides en el Reglament orgànic i funcional de la Conselleria de Sanitat. Per als altres llocs, la forma de provisió dels quals és el concurs, es distingix entre els que tenen funcions de direcció (coordinació de recursos) i aquells llocs bàsics que tenen atribuïdes les del seu cos/escala. Respecte als declarats no classificable (NC), les seues funcions es detallen separadament al no poder enquadrar-se en cap dels cossos existents.  
  
La Direcció General de Pressupostos de la Conselleria d'Hisenda i Administració Pública ha informat favorablement sobre l'existència de dotació pressupostària dels llocs de treball continguts en la present resolució.  
La relació de llocs de treball ha sigut negociada en la Mesa Sectorial de Sanitat, celebrada el dia 12 de novembre de 2014.  
Per tot el que s'ha exposat anteriorment, en virtut de les competències atribuïdes per l'article 9.2 de la LOGFPV, resolc:  
  
Primer  
Aprovar la relació de llocs de treball de naturalesa funcionarial, gestionats per la Conselleria de Sanitat, i l'adaptació de la classificació d'estos a la Llei 10/2010, de la Generalitat, d'ordenació i gestió de la funció pública valenciana, i a la normativa reglamentària de desplegament, contingudes en els annexos següents:  
Annex I: Salut pública  
Annex II: Servicis centrals i direccions territorials  
Annex III: Inspecció de Servicis Sanitaris  
  
Segon  
La present resolució tindrà efectes des de l'endemà de la seua publicació en el Diari Oficial de la Comunitat Valenciana.  
  
Tercer  
Publicar la relació de llocs de treball i l'esmentada adaptació en el Diari Oficial de la Comunitat Valenciana.  
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana. No obstant això, potestativament es podrà interposar un recurs de reposició en el termini d'un mes, a comptar des de l'endemà de la seua publicació, davant del mateix òrgan que ha dictat la present resolució.  
  
València, 14 de novembre de 2014.- El conseller de Sanitat: Manuel Llombart Fuertes.